Islams fem søjler

De Fem søjler i Islam (,  eller , ) er de fem grundlæggende søjler i Islam, som anses for obligatoriske for troende. Disse søjler, er opsummeret i det berømte Hadith af Gabriel.

Koranen præsenterer disse som en ramme for tilbedelse og et tegn på engagement i troen.
Der er (1) shahada (islamisk trosbekendelse), (2) daglige bønner (salah), (3) almisse (zakat), (4) faste under Ramadan (sawm), og (5) Pilgrimsrejsen til Mekka (hajj), som enhver muslim (hvis det har mulighed for det) skal gennemføre engang i livet.

De to store retninger Shiamuslimerne og Sunnimuslimerne, er entydige om detaljerne omkring udførelsen af disse handlinger, men bruger forskellige navne.

De fem søjler i Islam

Shahadah (Trosbekendelsen) 
Trosbekendelsen, shahadah, er den vigtigste af de fem søjler. Shahadahen er i to led og lyder i sin fulde form på arabisk أشهد أن لا إله إلا الله وأشهد أنّ محمّد رسول الله (), på dansk Jeg bevidner, at der ikke findes nogen anden gud end Allah og at Muhammad er Hans tjener og sendebud.

Ordet shahādah er et navneord, der stammer fra verbet shahida, der betyder "at observere, bevidne eller give vidnesmål", når det anvendes i juridisk forstand, er shahādah et vidnesmål om forekomsten af begivenheder, såsom gæld, utroskab eller skilsmisse.

Salah eller salat (Bøn) 
Bønnen, Salah, er den næst vigtigste af de fem søjler. Fem gange i døgnet skal muslimer udføre en fast rituel bøn. Bønnen skal udføres qibla, dvs. vendt mod Mekka. I følge Koranen er den rituelle bøn en religiøs pligt, som gør det vanskeligere for den troende at synde, eftersom de ved, at de må bøje sig ned og underkaste sig Gud fem gange om dagen

Zakat (Almisse) 
Almisse, zakat, er obligatorisk for alle muslimer, der er i stand til det. Det anses for at være et personligt ansvar for muslimer at lette økonomiske problemer for andre og fjerne ulighed. [12] Zakat er baseret på den samlede velstand og udgør 2,5% af formuen til gavn for de fattige og trængende, herunder slaver, skyldnere og rejsende. Ordet zakat kommer fra det arabiske zaka, som blandt andet betyder at vokse eller at blive renere.

Sawm (Fasten) 
Den månedslange faste, sawm, som gennemføres under Ramadan er både en vigtig tradition som præger muslimske samfund og et udtryk for tilbedelse, renselse og koncentration. I løbet af fastemåneden må man ikke spise eller drikke. Efter solnedgang gælder fasten ikke. Det anbefales at spise og drikke før daggry, og at bryde fasten ved solnedgang med dadler og vand før man spiser et måltid. De fleste muslimske samfund har også udviklet specielle madtraditioner knyttet til fasten, Koranen reciteres i løbet af måneden, og fasten afsluttes med den store fest Eid.

Hadjj (Pilgrimsrejsen) 
Pilgrimsrejsen, hadjj, er en rejse til den hellige by Mekka i den islamiske måned Dhû l-Hijja. Enhver muslim, der er i stand til det fysisk og økonomisk, skal gennemføre pilgrimsrejsen mindst en gang i livet. Når pilgrimmen er omkring 10 km fra Mekka, skal han klæde sig i Ihram tøj, der består af to hvide klædestykker. En muslim, der har været på pilgrimsfærd til Mekka, er kendt som en hajj/hajja. De vigtigste ritualer i Hajj omfatter at gå syv gange rundt om Ka'baen og forsøge at røre Den sorte sten, rejse syv gange mellem bjergene Al-Safa og Al-Marwah og symbolsk stene djævelen i Minā.

Se også 
 Islamiske begreber

Noter

Kilder

Bøger og tidsskrifter

Encyklopædier

Eksterne henvisninger 
 Principper i Islam
 Pillars of Islam in Oxford Islamic Studies Online
 Søjler i Islam. En kort beskrivelse af de fem søjler i Islam.
 At leve som en Muslim 
 Patheos – Islam: De fem søjler i tilbedelsen

Fem søjler